Penelope Lively

Awdures o Saesnes a anwyd yn yr Aifft yw Penelope Lively (ganwyd 17 Mawrth 1933) sy'n cael ei hystyried yn nodigedig am ei gwaith fel nofelydd, cyflwynydd radio ac awdur llyfrau plant.

Ganed Penelope Margaret Low, yn Cairo, yr Aifft ar 17 Mawrth 1933. Priododd Jack Lively yn 1957 a chawsant ddau o blant cyn i Jack farw yn 1998. Yn 2019 roedd yn byw yn Llundain.

Enillodd Wobr Booker am Moon Tiger (1987) a Medal Carnegie ar gyfer llyfrau plant (gwledydd Prydain) am The Ghost of Thomas Kempe (1973). 

Llyfrau plant

Gyda llyfrau plant y cafodd ei llwyddiant cyntaf, pan gyhoeddodd Astercote, gan Heinemann ym 1970. Mae'n nofel ffantasi-isel wedi'i lleoli mewn pentref yn y Cotswolds a choedwig cyfagos, hen bentref canoloesol a ddilewyd gan haint. Cyhoeddodd Lively fwy nag ugain o lyfrau i blant, ac yn eu plith ystyrir The Ghost of Thomas Kempe (Heinemann, 1973) ac A Stitch in Time (Collins, 1976) fel dau o'r goreuon. Enillodd y cyntaf Fedal Carnegie yn 1973 a'r ail lyfr y Whitbread Children's Book Award yn 1976.

Llyfrau oedolion
Cyhoeddwyd nofel gyntaf Lively ar gyfer oedolion, The Road to Lichfield, ym 1977 a chyrhaeddodd y rhestr fer ar gyfer Gwobr Booker.The Man Booker Prize -fiction, 1977: The Shortlist: '...Peter Smart’s Confessions/ Great Granny Webster/ Shadows on our Skin/ The Road to Lichfield/ Quartet in Autumn'  at themanbookerprize.com, Adalwyd 15 Ebrill 2018 Ailadroddodd y gamp yn 1984 gyda According to Mark, ac enillodd wobr yn 1987 am Moon Tiger, sy'n adrodd hanes bywyd merch wrth iddi farw mewn gwely yn yr ysbyty. Fel gyda phob un gwaith ffuglen Lively, mae Moon Tiger yn rhoi sylw manwl i rym y cof, effaith y gorffennol ar y presennol, a'r tensiynau rhwng hanesion "swyddogol" a phersonol.

Archwiliodd yr un themâu, i fwy o ddyfnder, yn ei gwaith ffeithiol, gan gynnwys A House Unlocked (2001) ac Oleander, Jacaranda: A Childhood Perceived (1994), cofiant o'i phlentyndod yn yr Aifft. Cyhoeddodd Ammonites & Leaping Fish: A Life in Time, (a elwir yn ddiweddar yn Dancing Fish and Ammonites: A Memoir) yn 2013.

Ar wahân i'w nofelau a'i storiau byrion, dros y blynyddoedd sgwennodd Lively sgriptiau radio a theledu ac mae hi wedi cyflwyno rhaglenni radio, a chaiff ei hystyried gan rai yn feirniad llenyddol hefyd.

 Aelodaeth 
Bu'n  aelod o Gymdeithas Frenhinol Llenyddiaeth am rai blynyddoedd.

Anrhydeddau

Cadw lle i'r bot

Cyfeiriadau

Categori:Genedigaethau 1933
Categori:Cyn-fyfyrwyr Coleg y Santes Ann, Rhydychen
Categori:Nofelwyr benywaidd yr 20fed ganrif o Loegr
Categori:Nofelwyr benywaidd yr 21ain ganrif o Loegr
Categori:Pobl o Gairo